മഹീന്ദ്രയുടെ ഉടമസ്ഥതയിലുള്ള ക്ലാസിക് ലെജന്റ്‌സ് പ്രൈവറ്റ് ലിമിറ്റഡിലൂടെ ഇന്ത്യയില്‍ തിരിച്ചെത്തിയ ജാവ ബൈക്കുകളുടെ വിതരണം ദിവസങ്ങള്‍ക്ക് മുമ്പാണ് ആരംഭിച്ചത്. ജാവയില്‍നിന്ന് ആദ്യം നിരത്തിലെത്തുന്ന ജാവ, ജാവ 42 എന്നീ രണ്ട് മോഡലുകളുടെ എന്‍ജിന്‍, ഫീച്ചേഴ്‌സ് അടക്കമുള്ള വിവരങ്ങളെല്ലാം നേരത്തെ കമ്പനി വ്യക്തമാക്കിയിരുന്നു. എന്നാല്‍ ജാവ പ്രേമികള്‍ ഏറെ ആകാംഷയോടെ കാത്തിരുന്ന ജാവയുടെ മൈലേജ് എത്രയാണെന്ന് കമ്പനി ഔദ്യോഗികമായി വ്യക്തമാക്കിയിരുന്നില്ല. ഒടുവിലിപ്പോള്‍ ട്വിറ്ററിലൂടെ ഒരു ചോദ്യത്തിന് മറുപടിയായി മൈലേജ് വിവരം പുറത്തുവിട്ടിരിക്കുകയാണ് ജാവ. ARAI (ഓട്ടോമോട്ടീവ് റിസര്‍ച്ച് അസോസിയേഷന്‍ ഓഫ് ഇന്ത്യ) കണക്കുപ്രകാരം 37.5 കിലോമീറ്റര്‍ മൈലേജാണ് ജാവ, ജാവ 42 മോഡലുകളില്‍ ലഭിക്കുക.

A lot of you have been asking this. The ARAI certified fuel efficiency for #Jawa and #FortyTwo is 37.5kmpl. Hope this answers your queries.